227 ರನ್‍ಗೆ ಬಾಂಗ್ಲಾ ಆಲೌಟ್ – ಡೆಬ್ಯೂ ಪಂದ್ಯವಾಡಿ 12 ವರ್ಷಗಳ ಬಳಿಕ ಮೊದಲ ವಿಕೆಟ್ ಪಡೆದ ಉನಾದ್ಕಟ್

ಢಾಕಾ: ಭಾರತದ (India) ಬೌಲರ್‌ಗಳಾದ ಉಮೇಶ್ ಯಾದವ್, ಅಶ್ವಿನ್, ಜೈದೇವ್ ಉನಾದ್ಕಟ್ ಮೊದಲ ದಿನವೇ 10 ವಿಕೆಟ್ ಬೇಟೆಯಾಡಿ ಬಾಂಗ್ಲಾಗೆ ಬ್ರೇಕ್ ಹಾಕಿದ್ದಾರೆ.

2ನೇ ಟೆಸ್ಟ್ (2nd Test) ಪಂದ್ಯದ ಮೊದಲ ಇನ್ನಿಂಗ್ಸ್‌ನಲ್ಲಿ ಬಾಂಗ್ಲಾದೇಶ (Bangladesh) 73.5 ಓವರ್‌ಗಳಲ್ಲಿ 227 ರನ್ ಸಿಡಿಸಿ ಆಲೌಟ್ ಆಯಿತು. ಬಳಿಕ ಇನ್ನಿಂಗ್ಸ್ ಆರಂಭಿಸಿದ ಭಾರತ ದಿನದಾಟದ ಅಂತ್ಯಕ್ಕೆ 8 ಓವರ್‌ಗಳಲ್ಲಿ 19 ರನ್ ಬಾರಿಸಿ 208 ರನ್‌ ಹಿನ್ನಡೆಯಲ್ಲಿದೆ.

ಈ ಮೊದಲು ಟಾಸ್ ಗೆದ್ದ ಬಾಂಗ್ಲಾದೇಶ ಮೊದಲು ಬ್ಯಾಟಿಂಗ್ ಮಾಡಲು ನಿರ್ಧರಿಸಿತು. ಆದರೆ 39 ರನ್ ಆಗುವಷ್ಟರಲ್ಲಿ ಆರಂಭಿಕ ಆಟಗಾರ ಜಾಕಿರ್ ಹಸನ್ 15 ರನ್ (34 ಎಸೆತ, 1 ಬೌಂಡರಿ) ವಿಕೆಟ್ ಪಡೆಯುವಲ್ಲಿ ಜೈದೇವ್ ಉನಾದ್ಕಟ್ ಯಶಸ್ವಿಯಾದರು. ಈ ಮೂಲಕ ಉನಾದ್ಕಟ್ ಡೆಬ್ಯೂ ಪಂದ್ಯವಾಡಿ 12 ವರ್ಷಗಳ ಬಳಿಕ ಮೊದಲ ವಿಕೆಟ್ ಪಡೆಯುವಲ್ಲಿ ಸಫಲರಾದರು. 2010ರಲ್ಲಿ ಉನಾದ್ಕಟ್‌ ಮೊದಲ ಟೆಸ್ಟ್‌ ಪಂದ್ಯವಾಡಿದ್ದರು. ಆ ಬಳಿಕ ಆಡಿರಲಿಲ್ಲ. ಇದೀಗ 12 ವರ್ಷಗಳ ಬಳಿಕ ಮತ್ತೆ ಟೆಸ್ಟ್‌ ತಂಡಕ್ಕೆ ವಾಪಾಸ್‌ ಆಗಿದ್ದಾರೆ. ಇದನ್ನೂ ಓದಿ: ಐಪಿಎಲ್ ಮಿನಿ ಹರಾಜು ಹೈಲೈಟ್ಸ್ – ಸುತ್ತಿಗೆಯ ಹೊಡೆತಕ್ಕೆ ಕಾಯುತ್ತಿದ್ದಾನೆ 15ರ ಬಾಲಕ

ಜಾಕಿರ್ ಹಸನ್ ವಿಕೆಟ್‌ ಕಳೆದುಕೊಂಡ ಬಳಿಕ ಇವರ ಹಿಂದೆನೇ ನಜ್ಮುಲ್ ಹೊಸೈನ್ ಶಾಂತೋ ಕೂಡ 24 ರನ್ (57 ಎಸೆತ, 3 ಬೌಂಡರಿ) ಬಾರಿಸಿ ವಿಕೆಟ್ ಕಳೆದುಕೊಂಡರು. ಬಳಿಕ ವಿಕೆಟ್ ಕಳೆದುಕೊಳ್ಳತ್ತಾ ಸಾಗುತ್ತಿದ್ದ ಬಾಂಗ್ಲಾ ಪರ ಮೊಮಿನುಲ್ ಹಕ್ ಏಕಾಂಗಿ ಹೋರಾಟ ನಡೆಸಿದರು.

ಮಿಂಚಿದ ಮೊಮಿನುಲ್ ಹಕ್:
ಬಾಂಗ್ಲಾ ಪರ ಶಕೀಬ್ 16 ರನ್ (39 ಎಸೆತ, 1 ಬೌಂಡರಿ, 1 ಸಿಕ್ಸ್), ಮುಶ್ಫಿಕರ್ ರಹೀಮ್ 26 ರನ್ (46 ಎಸೆತ, 5 ಬೌಂಡರಿ) ಮತ್ತು ಲಿಟ್ಟನ್ ದಾಸ್ 25 ರನ್ (26 ಎಸೆತ, 2 ಬೌಂಡರಿ, 1 ಸಿಕ್ಸ್) ಸಿಡಿಸಿ ಒಬ್ಬರ ಹಿಂದೆ ಒಬ್ಬರು ವಿಕೆಟ್ ನೀಡಿ ಹೊರ ನಡೆದರು. ಇತ್ತ ಮೊಮಿನುಲ್ ಹಕ್ ಮಾತ್ರ ಏಕಾಂಕಿ ಹೋರಾಟಕ್ಕೆ ಮುಂದಾದರು. ಭಾರತದ ಬೌಲರ್‌ಗಳ ದಾಳಿಯನ್ನು ಸಮರ್ಥವಾಗಿ ಎದುರಿಸಿ 84 ರನ್ (157 ಎಸೆತ, 12 ಬೌಂಡರಿ, 1 ಸಿಕ್ಸ್) ಸಿಡಿಸಿ ತಂಡದ ಮೊತ್ತ 200ರ ಗಡಿ ದಾಟುವಂತೆ ನೋಡಿಕೊಂಡರು. ಇದನ್ನೂ ಓದಿ: ರೋಹಿತ್‍ಗೆ ಗೇಟ್‍ ಪಾಸ್ – ಪಾಂಡ್ಯ ಸೀಮಿತ ಓವರ್‌ಗಳ ನಾಯಕ?

ಯಾದವ್, ಅಶ್ವಿನ್ ಭರ್ಜರಿ ಬೇಟೆ:
ಒಂದು ಕಡೆ ಬಾಂಗ್ಲಾ ಪರ ಮೊಮಿನುಲ್ ಹಕ್ ಏಕಾಂಗಿ ಹೋರಾಟ ನಡೆಸುತ್ತಿದ್ದರೆ, ಇನ್ನೊಂದೆಡೆ ಭಾರತ ಬೌಲರ್‌ಗಳಾದ ಉಮೇಶ್ ಯಾದವ್, ಅಶ್ವಿನ್, ಉನಾದ್ಕಟ್ ಆರಂಭದಿಂದಲೇ ವಿಕೆಟ್ ಬೇಟೆ ಆರಂಭಿಸಿ ಮೂವರೇ ಸೇರಿ 10 ವಿಕೆಟ್ ಬೇಟೆಯಾಡಿದರು. ಯಾದವ್‌ ಮತ್ತು ಅಶ್ವಿನ ತಲಾ 4 ವಿಕೆಟ್‌ ಪಡೆದರೆ, ಇನ್ನುಳಿದ 2 ವಿಕೆಟ್‌ ಉನಾದ್ಕಟ್‌ ಪಾಲಾಯಿತು.

ಬಾಂಗ್ಲಾ ಆಲೌಟ್ ಬಳಿಕ ಬ್ಯಾಟಿಂಗ್ ಆರಂಭಿಸಿದ ಭಾರತ 8 ಓವರ್‌ಗಳಲ್ಲಿ ವಿಕೆಟ್ ನಷ್ಟವಿಲ್ಲದೆ 19 ರನ್ ಗಳಿಸಿದ್ದ ವೇಳೆ ಮಂದ ಬೆಳಕಿನ ಕಾರಣ ಪಂದ್ಯವನ್ನು ಸ್ಥಗಿತಗೊಳಿಸಲಾಯಿತು. ಶುಭಮನ್ ಗಿಲ್ ಅಜೇಯ 14 ರನ್ (20 ಎಸೆತ, 1 ಬೌಂಡರಿ, 1 ಸಿಕ್ಸ್) ಮತ್ತು ಕೆ.ಎಲ್ ರಾಹುಲ್ 3 ರನ್ (30 ಎಸೆತ) ಸಿಡಿಸಿ 2ನೇ ದಿನಕ್ಕೆ ಬ್ಯಾಟಿಂಗ್ ಕಾಯ್ದುಕೊಂಡಿದ್ದಾರೆ.

Live Tv
[brid partner=56869869 player=32851 video=960834 autoplay=true]